陸澄原

陸澄原（），字嗣端，號芝房，浙江嘉興府平湖縣人，明朝政治人物。

 生平 
刑部主事陸錫恩之子，年十九舉于乡，天启五年（1625年）乙丑科進士。授工部主事。崇禎初即位，魏忠贤猶柄國政，廷臣皆呼为廠臣，澄原首斥其名而劾之崇禎長編卷之三：天启七年十一月，初，帝神明自操，忠賢黨盛，莫發其奸。楊維垣首紏崔呈秀，始自相攜貳，猶未剌忠賢也。陸澄原、錢元愨直罪忠賢，至錢嘉徵十大罪疏上乃詳盡，忠賢不勝憤，哭訴於帝，不動，知信邸內監徐應元為帝所任，忠賢屈身事之，餽以異寶，結為兄弟，告以辭東廠印。應元果為間，至是始謫之，并籍其家。未幾，并安置應元於顯陵。，降旨薄責。于是群臣窺知上意，纷纷上疏弹劾，魏遂伏诛。轉员外郎，督盔甲廠。崇禎二年（1629年），清兵入寇，京师戒严，檄催火器如熾，所督廠工僅數十人，日造火药二千斤，兼造兼運，身不解帶者五十余日，造火繩，用楮代布，失内璫意，奉嚴旨斥责。然是時以箭簾不稱，工部四司俱逮毙杖者二人，澄原僅降级調用。尋補順天府照磨，遷大理寺寺副，疏參罪督袁崇焕，帝嘉其敢言，特遣中使奉函直至其邸舍，函面御書「發陸澄原」四字，中批「據實回奏，不許發抄」，以小臣而承委信，前此未有也。尋遷兵部職方员外，提調武闈，車射不及格，主考、監試俱下狱，澄原閑住罷歸。六年甲戌（1633年），忌者中以考功法落職。放艇湖山，自號隐放主人，寄懷詩奕者數年而卒。澄原厭薄門户，中立敢言，首攻崔（呈秀）、魏（忠贤），亦不附東林，疏請申敕廷臣，各消成見《平湖縣志》卷九·人物上《浙江通志》。

参考文献

C
Category:明朝兵部员外郎
Category:明朝工部主事
Category:明朝工部員外郎